Liste over bore- og gjengestørrelser

Nedenfor er en omfattende liste over bore- og gjengestørrelser for mange bor og tappejern i både metriske og tommestørrelser opp til 36,5 mm i diameter.
Gjengede hull brukes på en rekke ulike deler som festepunkt for maskinskruer. En av de vanligste måtene å produsere slike gjengede hull på er å forbore et hull ved hjelp av et bor i passende størrelse og deretter gjenge opp hullet med en gjengetapp. For ethvert standard gjenget hull finnes det én eller flere anbefalte diametre på forboringen som gjerne er ørlite større enn lillediameteren på skruene som skal passe, men mindre enn  den midlere flankediameteren og storediameteren. Slike bor kalles gjerne forbor, ettersom størrelsen er tilpasset gjengetappen som skal brukes etterpå. For mange gjenger kan det benyttes forbor i flere størrelser, hvilket vil gi ulik dybde på de ferdige gjengene, gjerne mellom 50 % og 100 %. Vanligvis er en gjengedybde på rundt 60 % til 75 % ønskelig.
Hvor mye mindre et forbor skal være enn gjengetappen, avhenger i stor grad av diameter og stigning på gjengene, samt materialet til arbeidsstykket. Det er derfor vanlig å slå opp i tabeller for å finne riktig størrelse til forboring eller eventuelt riktig gjenge til et eksisterende hull.


== Tommelfingerregler ==
Når det gjelder vanlige metriske gjenger (og amerikanske unified-gjenger), fins det flere gode tommelfingerregler:

Et passende forbor har diameter som er 85 % (± 2 prosentpoeng, forkortet pp.) av storediameteren for grovgjenger og 90 % (± 2 pp) av storediameteren for fingjenger.
For metriske V-gjenger kan man komme frem til et omtrentlig passende tall ved å ta den nominelle storediameteren og trekke fra stigningen for å få en passende diameter på et forbor. Eksempelvis vil en vanlig M6-skrue (M6x1) da kunne bruke et forbor med diameter 6-1=5 mm. (Samme tommelfingerregel kan brukes på tommeskruer, men da må man først regne om fra gjengetetthet i omdreininger per tomme til stigning i tomme per omdreining.)
For alle disse tommelfingerreglene (både 85 %, 90 % og storediameter minus stigning) vil man ikke nødvendigvis få den optimale diameteren på forboringen, men én av flere mulige som vil være godt egnet for generell bruk.
Tommelfingerregelen med 85–90 % fungerer best for gjenger i størrelsesorden 6,4–25,4 mm, som trolig er de mest vanlige gjengestørrelsene til generell mekanisk bruk. Noen størrelser utenfor dette området har ulike anbefalinger når det gjelder forboring.Nedenfor demonstreres disse retningslinjene med eksempler.


== Eksempler ==
Prosentregel
Et godt forbor har diameter lik 85 % (± 2 pp) av den nominelle storediameteren for grovgjenger og 90 % (± 2 pp) for fingjenger.Eksempel (metrisk, grov): For M7.0×1.0 blir regnestykket 7.0 mm × 0.85 = 5.95 mm.
Noen forbor som er i nærheten av denne 85 %-verdien er 6,0 mm (85,7 %) og 6,1 mm (87,1 %). Begge vil fungere bra i de fleste tilfeller.
Eksempel (metrisk, fin): For M7.0×0.5 blir regnestykket 7,0 mm × 0,90 = 6,30 mm.
Noen forbor som er i nærheten av denne 90 %-verdien er 6,3 mm (90,0 %), 1/4 toms (90,7 %), 6,4 mm (91,4 %) og 6,5 mm (92,9 %). Alle disse vil fungere bra i de fleste tilfeller.«Trekke fra stigningen»-regel
For metriske V-gjenger kan man som sagt trekke stigningen fra den nominelle diameteren for å få et passende forbor:
Eksempel (metrisk, grov): For M7.0×1.0 blir regnestykket 7.0−1.0 = 6,0 mm
Eksempel (metrisk, fin): For M7.0×0.5 blir regnestykket 7.0−0.5 = 6,5 mm
Grovt sett samvarer disse eksemplene med den andre tommelfingerregelen om 85 % for grovgjenger og 90 % for fingjenger.
For alle disse tre tommelfingerreglene (85 %, 90 % og storediameter minus stigning), får man ikke nødvendigvis det eneste forboret som er egnet, men en størrelse som er god for generell bruk.
Eksempel (metrisk, grov): For M7.0×1.0 vil storediameter minus stigning gi et forbor på 6.0 mm, men 6.1 mm fungerer også godt.
Eksempel (metrisk fin): For M7.0×0.5 vil storediameter minus stigning gi 6.5 mm, som tilsvarer 92,9 %. Dette er et eksempel som går utenfor anbefalingen om 90 % ± 2 pp, men fremdeles er gyldig etter metoden med storediameter minus stigning. I dette tilfellet vil det fungere bedre med mindre forbor (f.eks. 6.3 mm eller 6.4 mm).


== Tabell ==
██ Tommestørrelse, i brøker av 1⁄64 in.
██ Tomme-forbor nummerert (1–80) og med bokstaver (A–Z), oppgitt i desimaltommer.
██ Standard metriske forbor.
██ Standard metriske forbor brukt for metriske gjengetapper indikert i kolonnen for gjengetapper.

†Hvis teoretisk prosent ikke er oppgitt kan man eksempelvis anta 75 % ± 10 %.  Teoretisk prosent bør ikke brukes for andre gjengeformer enn de med 60 graders flankevinkel.‡Se http://www.newmantools.com/taps/micro.htm for mer informasjon.


== Se også ==
Metriske gjenger
Whitworth-gjenger
Unified-gjenger
National pipe thread
British Standard Pipe
Pansergjenger
Firkantgjenger
Trapesgjenger
Trapesgjenger
Saggjenger
Rundgjenger


== Referanser ==


== Eksterne lenker ==
Gjengetabell (norsk)